stanford-oval/wikipedia huggingface dataset:
ארומה אספרסו בר
היסטוריה > מיזוג ופעילות עכשווית

בדצמבר 2021, 22 שנה לאחר שהפרידו כוחות, פורסם כי שתי הרשתות יתמזגו. במסגרת המיזוג, גולן עינת, הבעלים של "ארומה תל אביב", יהפוך לבעל מניות בחברת "ארומה ישראל". לאחר המיזוג בין ארומה אספרסו בר וארומה תל אביב תכלול הרשת 187 בתי קפה בישראל.
בנובמבר 2024 נסגר סניף ארומה במתחם ההסעדה בדיוטי פרי של טרמינל 3 בנתב"ג, אחרי 12 שנות פעילות. נכון ל-2025 הרשת מפעילה בטרמינל 3 שתי עמדות באולם מקבלי הפנים - בצד המערבי פועל דוכן של ארומה ובצד המזרחי סניף של Marrone Rosso. בטרמינל 1 פעילים 2 סניפים - אחד תחת מותג ארומה והשני תחת מותג Marrone Rosso.
פעילות מחוץ לישראל

בשנת 2006 יצאה ארומה מחוץ לשטחה של ישראל ופתחה סניף ראשון בניו יורק. בהמשך פתחה ארומה סניפים גם בפלורידה וניו ג'רזי. ב-2007 ארומה פתחה סניפים גם בקנדה.
ב-2008 הרשת התרחבה לאירופה ומרכז אסיה ופתחה סניפים ברומניה, אוקראינה, קפריסין וקזחסטן תחת השם Marrone Rosso. סניפים אלו נפתחו תחת המותג Marrone Rosso ולא Aroma עקב פעילות קיימת של בתי קפה מקומיים בשם Aroma, ובעקבות הסכסוך עם רשת ארומה תל אביב.
נכון ל-2025 הרשת מפעילה 25 סניפים בקנדה, סניף אחד בארצות הברית וסניף אחד באוקראינה הפועלים תחת המותג Aroma Espresso Bar. הרשת מפעילה גם 2 סניפים בקזחסטן וסניף אחד בקפריסין הפועלים תחת המותג Marrone Rosso.
מאפייני הרשת

הן "ארומה תל אביב" והן "ארומה אספרסו בר" עבדו בשיטת הזכיינות, כלומר הסניפים ברחבי הארץ מנוהלים על ידי זכיינים, אשר עוברים התלמדות בת חצי שנה ומשלמים דמי זיכיון על בסיס אחוזים מהמכירות והוצאות שיווק ופרסום של הרשת. סניפי הרשת פועלים בשיטת השירות העצמי ואין בהם שירות מלצרים: הסועד ניגש לדלפק, מוסר את הזמנתו ואת שמו ומשלם תמורתה, ולאחר שהזמנה מוכנה הוא נקרא בשמו במערכת הכריזה שבסניף כדי לקבלה ולקחת אותה אל שולחנו. בסניפיה של כל אחת מהרשתות היה תפריט זהה ועקרונות עיצוב ותפעול משותפים. בנוסף לקפה לסוגיו ומשקאות קלים, מוגשים בסניפי הרשתות גם מאפים, סלטים, מרקים, כריכים וארוחות קלות. מרכיב ייחודי בתפריט הוא העובדה שהלחמים ומרבית המאפים מותפחים ונאפים בסניפים עצמם מספר פעמים ביום.
במסגרת שיתוף הפעולה בין "ארומה אספרסו בר" לחברת "שומרי משקל" הונהג החל מנובמבר 2011 סימון קלורי של מנות בתפריט הרשת.
בשנת 2017 השיקה "ארומה אספרסו בר" אפליקציה המאפשרת הזמנה ללא עמידה בתור, וכן הושק כרטיס נטען בשם "ארומה כארד". שימוש באפליקציה או בכרטיס הנטען בסניפי הרשת מקנה 10% בכל קניה. לרשת שני סניפי ארומה Drive – בטמרה ובתחנת דלק הנשיאים בבאר שבע, בהם ניתן להזמין ולאסוף את ההזמנה מבלי לצאת מהרכב.
בין סניפי הרשת קיימים סניפים כשרים חלביים או בשריים, סניפים שאינם כשרים וכאלו שהם בפיקוח ארגון רבני צהר. בחודש ינואר 2021 עבר הסניף בקניון ירושלים להשגחת ארגון רבני צהר, ובכך היה לסניף הראשון ברשת שסיים את ההתקשרות עם הרבנות הראשית לישראל.
בשנת 2021 זכתה "ארומה אספרסו בר" במקום הראשון בתחרות הגיוון הישראלי בפרסום ובשיווק בקטגוריית "מיתוג מעסיק", על קמפיין העסקת עובדים עם מוגבלויות בסניפי ארומה ישראל, כחלק ממדיניות הרשת. ב-29 בנובמבר 2021 הוענק הפרס למנכ"ל הרשת, דני מישל, על ידי נשיא המדינה יצחק הרצוג.
ראו גם

תרבות הקפה בישראל
הערות שוליים

↑  ידיעות אחרונות, מוסף 7 ימים, 23 בדצמבר 2005.
↑  בית משפט השלום תל אביב יפו, "תא"ח 55513-02-15: דדבקש נ' סהר שפע ובניו החזקות בע"מ ואח'", פסק דין מאת השופט גיא הימן, 9 בנובמבר 2015, באתר תולעת המשפט
↑  אורנה יפת, גולן עינת רכש את השליטה בארומה תל אביב מידי סהר שפע, באתר כלכליסט, 8 בינואר 2014
↑  חדשנות מתמדת: ארומה ישראל משגשגת כבר מעל 20 שנה, באתר "פורום שיווק", 19 בדצמבר 2019
↑  ורד לוביץ' ומיטל צור, בעלי ארומה יפצה אישה שקילל: שחורה, באתר ynet, 9 בנובמבר 2006
↑  א (ת"א) 11138/05 מלי שלו נ' סהר שפע, ניתן ביום 6 בנובמבר 2006
↑  בועז אפרת‏, תקלה במקרר וטיפול לקוי בטונה: ממצאי השימוע לארומה ת"א, באתר וואלה, 16 באוקטובר 2019
↑  מיטל צור ואורנה יפת, הכתם של ארומה: מנסה להתנער מסהר שפע, באתר ynet, 16 בנובמבר 2006
↑  מיכל פלטי, ארומה של גזענות, באתר הארץ, 14 בנובמבר 2006
↑  מיכל רז-חיימוביץ', ‏בעקבות סאגת הטונה: ארומה ישראל במהלך פרסומי - "אנחנו לא ארומה ת"א", באתר גלובס, 29 באוקטובר 2019
↑  לירן אוהלי, "תל אביב לא מפסיקה להתפתח, אנחנו צריכים להיות מוכנים להכל", באתר ישראל היום, 23 ביוני 2021
↑  עודד בן יהודה, ארומה תל אביב פונה לתיירים ומוסיפה A דומיננטית לשפה הגרפית, באתר Xnet‏, 15 באוקטובר 2018
↑  Maria Sharapova - World Traveler Tell-All, באתר TIME,‏ 22 באוקטובר 2008
↑  אורנה יפת, ארומה תל אביב מתרחבת, והיא משלמת על זה, באתר כלכליסט, 19 ביולי 2015
↑  שני מוזס, ‏בצל המגפה: ארומה תל אביב הצטמצמה וסגרה שישה סניפים, באתר גלובס, 24 באוגוסט 2020
↑  אורנה יפת, 22 שנה לאחר הפיצול: ארומה תל אביב מתמזגת לתוך הרשת הארצית, באתר כלכליסט, 28 בדצמבר 2021
↑   הדר קנה, אחרי 22 שנה בנפרד: רשת ארומה ישראל וארומה תל אביב מתמזגות, באתר TheMarker‏, 28 בדצמבר 2021
↑  מירב קריסטל, סניף קפה קפה ייפתח בנתב"ג במקום ארומה - עם מאפים של פאט אנד פאף, באתר ynet, 20 בפברואר 2024
↑  אילן ארנון, ‏סוף עידן: אחד הסניפים האהובים בדיוטי בפרי נסגר, באתר ‏מאקו‏, 9 בנובמבר 2024
↑  רשת ארומה פותחת סניף ראשון מחוץ לישראל: בניו-יורק, באתר גלובס, 4 ביולי 2006
↑  אילנית חיות, ‏רשת ארומה ישראל פותחת רשת בתי-קפה באירופה תחת השם מרונה רוסו, באתר גלובס, 30 באוקטובר 2007
↑  אורנה יפת, איך אומרים ארומה בקפריסין? Marrone rosso, באתר ynet, 29 ביוני 2008
↑  אורנה יפת, ארומה ישראל פותחת עוד סניפים בקייב ובקזחסטן, באתר ynet, 14 במאי 2009
↑  Find a Café - Aroma Espresso Bar, aromaespressobar.ca
↑  מירב קריסטל, סקארה תפתח חנויות במיאמי, באתר ynet, 17 בפברואר 2025
↑  Aroma Espresso Bar (באוקראינית)
↑  MARRONE ROSSO - ASTANA, באתר אינסטגרם
↑  Marrone Rosso – MyMall Limassol
↑  נורית קדוש, שיתוף פעולה בין ארומה לשומרי משקל, באתר nrg,‏ 24 באוקטובר 2011
↑  רועי אלמן, פרסום ראשון: לראשונה - סניף של ארומה עוזב את הכשרות של הרבנות, באתר mynet ירושלים, 7 בינואר 2021
↑  לי סיביליה‏, אלו הזוכות הגדולות בתחרות הגיוון הישראלי בפרסום ובשיווק, באתר וואלה, 29 בנובמבר 2021
עמדת המכירה בסניף הראשון של רשת "ארומה" ברחוב הלל בירושלים. תקופה ארוכה עיצוב הסניף היה שונה במעט מעיצוב שאר סניפי הרשת, אך בספטמבר-אוקטובר 2006 הסניף שופץ והורחב.
אולי (זמר אסטוני)

| --- | --- |

 שם לידה:  אוליבר מזורטשאק
 סוגה:  רוק
אוליבר מזורטשאק (באסטונית: Oliver Mazurtšak; נולד ב-26 באוגוסט 1993) ידוע בשם הבמה אולי (מעוצב כ-OLLIE), הוא זמר, פזמונאי, גיטריסט ומפיק מוזיקלי אסטוני. אביו הוא יורי מזורטשאק, המתופף של הלהקות טו קוויק סטארט ונייט סטאר, שהתחרות באירוויזיון 1998 ובאירוויזיון 2002 בהתאמה.
ב-2 בנובמבר 2022 נחשף על ידי תאגיד השידור האסטוני כי אולי עתיד להשתתף בקדם האסטוני לאירוויזיון 2023, Eesti Laul 2023, עם השיר "Venom".‏ הוא התחרה בחצי הגמר הראשון, והעפיל לגמר. לבסוף דורג במקום השני אחרי אליקה. הוא שב לתחרות גם ב-2024, הפעם עם "My Friend".‏ הוא צלח את שלב חצי הגמר הראשון, והעפיל לשלב הגמר. לבסוף דורג במקום השני פעם נוספת, אחרי פולופ ו-5מינוסט.
דיסקוגרפיה > סינגלים

2015 – "Bonfire"‏ (בהשתתפות אוקו סוביסטה)
2016 – "Like This"‏ (בהשתתפות מריליס יוגבה)
2020 – "Paradise"‏ (בהשתתפות מריליס יוגבה)
2021 – "Let It Burn"
2022 – "Someone Else"
2022 – "Fake"
2022 – "Venom"
2023 – "Get High"
2023 – "My Friend"
2024 – "Heartless"
הערות שוליים

↑  "Almost Natural". Allstarz (באסטונית). נבדק ב-25 בינואר 2023. {{cite web}}:  (עזרה)
↑  Farren, Neil (2 בנובמבר 2022). "Estonia: Eesti Laul 2023 Semi-Final Line-Up Complete". Eurovoix (באנגלית בריטית). נבדק ב-25 בינואר 2023. {{cite web}}:  (עזרה)
↑  Davies, Megan (12 בינואר 2023). "Estonia: Eesti Laul 2023 Semi-Final One Results". Eurovoix (באנגלית בריטית). נבדק ב-25 בינואר 2023. {{cite web}}:  (עזרה)
↑  Waarden, Francisca van (11 בפברואר 2023). "Estonia: Alika to Eurovision 2023". Eurovoix (באנגלית בריטית). נבדק ב-11 בפברואר 2023. {{cite web}}:  (עזרה)
↑  "Selgusid Eesti Laul 2024 poolfinalistid" [The semi-finalists of Eesti Laul 2024 have been announced]. err.ee (באסטונית). ERR. 2023-11-06. נבדק ב-2023-11-06.
↑  Carabaña Menéndez, Hugo (20 בינואר 2024). "Eesti Laul 2024: Ewert And The Two Dragons, OLLIE y 5MIINUST x Puuluup, Peter Põder y Anet Vaikmaa clasificados para la gran final de la preselección estonia" [Eesti Laul 2024: Ewert And The Two Dragons, OLLIE and 5MIINUST x Puuluup, Peter Põder and Anet Vaikmaa qualified for the grand final of the Estonian preselection]. ESCplus España (בEuropean Spanish). נבדק ב-20 בינואר 2024. {{cite web}}:  (עזרה)
↑  OLLIE (2023-04-15), OLLIE - Get High, נבדק ב-2024-07-12
↑  OLLIE (2024-05-16), OLLIE - Heartless [Official Lyric Video], נבדק ב-2024-07-12
נלה-ליס ואייקסו

| --- | --- |

 לידה:  16 במרץ 1984 (בת 40) טאלין, ברה"מ 
 מוקד פעילות:  אסטוניה 
 מקום לימודים:  Jakob Westholm Gymnasium, Tallinn Music School, Tallinn Old Town Adult Gymnasium 
 שפה מועדפת:  אסטונית 
 פרופיל ב-IMDb
 
נלה-ליס ואייקסו (באסטונית: Nele-Liis Vaiksoo; נולדה ב-16 במרץ 1984 בטאלין) היא זמרת ושחקנית אסטונית.
ביוגרפיה

לאורך שנות ה-90 של המאה ה-20 התלוותה ואייקסו לסיבוב ההופעות באירופה של להקת המחזמרים של אסטי טלוויז'ן (ETV). בד בבד למדה נגינה על פסנתר בבית הספר למוזיקה בטאלין. ב-1998 הצטרפה לקאסט הרשמי של המחזמר The King and I. בשנת 2000 הגיעה למקום הרביעי בתחרות השירים הלאומית של אסטוניה לילדים. האירוע הופק ואורגן על ידי ETV. שלוש שנים אחר כך הקליטה יחד עם עוד שמונה אמנים אסטונים ידועי-שם אלבום אולפן בשם We Are Family. ב-2008 הוציאה עם רולף רוסלאו אלבום לרגל חג המולד בשם Täheöö.‏
ואייקסו דיבבה לאסטונית את הדמות הראשית של הסרט "פלונטר" מבית היוצר של חברת וולט דיסני, רפונזל. בשנת 2012 דיבבה את דמותה של נלה מתוך הגרסה האסטונית ל"מלך האריות". בשנה שלאחר מכן הוציאה אלבום בשם Mina, לרגל חגיגות 15 שנים לקריירת המשחק שלה. הוא הורכב מכמה גרסאות כיסוי לשירי מחזמר מוכרים. בשנת 2021 פרסמה אלבום נוסף, Valguses ja varjus, כמחווה מוזיקלית למשוררת לילו טונגאל.
בנובמבר 2023 נמנתה בין המשתתפים בקדם האסטוני לאירוויזיון 2024, Eesti Laul 2024, עם השיר "Käte ümber jää".‏ היא העפילה אוטומטית לשלב הגמר, ודורגה בסופו במקום השלישי, מאחורי אולי ופולופ ו-5מינוסט בהתאמה.
הערות שוליים

↑  "Nele-Liis Vaiksoo: "Olen leidnud inimese, kellega tahan koos olla"" (באסטונית). Naistemaailm. נבדק ב-11 ביולי 2008. {{cite web}}:  (עזרה)
↑  "Rolf Roosalu ja Nele-Liis Vaiksoo annavad välja jõulualbumi ..." (באסטונית). elu24.ee. 13 בנובמבר 2008. נבדק ב-7 ביוני 2010. {{cite news}}:  (עזרה)
↑  "Selgusid Eesti Laul 2024 poolfinalistid" [The semi-finalists of Eesti Laul 2024 have been announced]. err.ee (באסטונית). ERR. 2023-11-06. נבדק ב-2023-11-06.
↑  Carabaña Menéndez, Hugo (20 בינואר 2024). "Eesti Laul 2024: Ewert And The Two Dragons, OLLIE y 5MIINUST x Puuluup, Peter Põder y Anet Vaikmaa clasificados para la gran final de la preselección estonia" [Eesti Laul 2024: Ewert And The Two Dragons, OLLIE and 5MIINUST x Puuluup, Peter Põder and Anet Vaikmaa qualified for the grand final of the Estonian preselection]. ESCplus España (בEuropean Spanish). נבדק ב-20 בינואר 2024. {{cite web}}:  (עזרה)
| --- | --- |
בקרת זהויות :  MusicBrainz: 3d0dd459-fdc6-4773-a60d-ab3a6fec0fe2  VIAF: 9149542786300301380   WorldCat (עם VIAF): 9149542786300301380
עינות ירדן

| --- | --- |

 בית ספר
 תקופת הפעילות:  1953–הווה (כ־72 שנים)
 בעלי תפקידים
 מנהלת:  רוית חסון
 מיקום
 מיקום:  קיבוץ עמיר
 מדינה:  ישראל ישראל
 קואורדינטות:  33°10′36″N 35°37′12″E﻿ / ﻿33.176561552561°N 35.619930950514°E﻿ / 33.176561552561; 35.619930950514
 www.eynot.org.il
  (למפת אצבע הגליל מוגדלת) עינות ירדן(למפת אצבע הגליל רגילה) עינות ירדן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עינות ירדן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עינות ירדן
 
בית הספר ברוח דמוקרטית - עינות ירדן הוא בית ספר על יסודי שש-שנתי בקיבוץ עמיר הכולל חטיבת ביניים וחטיבה עליונה והוא מתנהל ברוח דמוקרטית. בעברו היה מוסד חינוכי של השומר הצעיר ועד שנות ה-2000 המוקדמות גם שימש כפנימייה. בפי תושבי האזור בית הספר ידוע בשם "המוסד".
בבית הספר לומדים הן תלמידים מקיבוצים באזור הרישום של בית הספר (עמיר, שמיר, להבות הבשן וקדרים) וכן תלמידים אשר לא מתגוררים בהם.
היסטוריה

בית הספר הוקם כמוסד חינוכי אזורי של תנועת השומר הצעיר בגליל העליון בשנת 1953, בדומה למספר מוסדות חינוכיים של תנועה זו אשר הוקמו כמוסדות חינוך אזוריים (גלבוע, הרי אפרים, שומריה ושקמה). מטרת המוסד הייתה להכין את הנוער לחיים יצרניים ומועילים על ידי קיום חברת נעורים אוטונומית בתנאי פנימייה. בני הנוער למדו, עבדו וניהלו במידת מה את חייהם במוסד.
המוסד הוקם על ידי הקיבוץ הארצי בגליל העליון ועם פתיחתו שימש את הקיבוצים עמיר, שמיר, להבות הבשן, דן ושניר.
בשנת 1995 תלמידי קיבוץ דן החלו ללמוד בבית הספר "הר וגיא" בקיבוץ דפנה.
בתחילת שנות ה-2000 בית הספר הפסיק לשמש כפנימייה, לאחר מספר שנים שקבוצות הנוער אשר לנו במקום היו שייכות לנעל"ה ומתכונת חברת הנוער הופסק.
בית הספר כיום

כחלק מהתנהלות בית הספר ברוח דמוקרטית, קיימות מספר מסגרות אשר נוסדו בתחילת שנות ה-2000 עם מעבר בית הספר למתכונת הנוכחית. המסגרות הללו מהוות עוגנים ערכיים ופרקטיים והן גם מאפשרות לכלל נוכחי בית הספר (הן תלמידים והן אנשי סגל) להביע את דעתם ולהשפיע על המתרחש במוסד. המסגרת הראשית היא הפרלמנט, המאפשר לדון ולקבל החלטות בנוגע לעניינים שעל סדר היום וכמו כן קיימות מספר ועדות דינמיות בהרכבן ומטרתן יכולים להשתנות בהתאם לצורך (למשל ועדת משמעת אשר גם התלמידים וגם אנשי הסגל כפופים לה, ועדת קבלה לתלמידים חדשים אשר לא נכללים באזור הרישום וכו').
בית הספר כיום > הפרלמנט

הפרלמנט הוא המוסד אשר משמש לדיון וקבלת החלטות בנושאים אשר מועלים על סדר היום, בדרך כלל על ידי ועדת הפרלמנט. כלל התלמידים ואנשי הסגל מרכיבים את משתתפי הפרלמנט ולכל אחד מהם זכות הצבעה שווה.
כל אדם המשתייך לאוכלוסיית בית הספר יכול להעלות נושא לדיון, בכל נושא ועל מנת להשיג כל מטרה. ישנו דגש מיוחד על מתן זכות ביטוי לכל גורם, מכל חלק באוכלוסיית בית הספר.
אחת לשבוע מתקיימת פגישה (משבצת אחידה לכלל השכבות בלוח הזמנים של התלמידים) בחדר האוכל של בית הספר אשר במהלכה מתקיימים הדיונים וההצבעות.
בית הספר כיום > שיטת החונכות

שיטת החונכות מהווה מסגרת חינוכית וייחודית לבית הספר. כחלק משיטה זו, כל תלמיד (החל ממסיימי כיתות ז' ומעלה) בוחר לעצמו איש סגל מבית הספר אשר ישמש אותו כמנחה, ידריך אותו וישמש לו כדמות משמעותית בשנות התיכון. אחת הסיבות אשר הובילו לפיתוח השיטה היא ההנחה כי לא קיימת דמות משמעותית מבוגרת בחיי מרבית התלמידים.
לאחר קבלת רשימת אנשי הצוות הניתנים לבחירה, התלמידים בוחרים מספר חונכים אשר היו רוצים להיחנך על ידם. לאחר מכן, תוך התחשבות באופי התלמיד ובגישה החינוכית של איש הצוות, מצוותים השניים.
שיטה זו היא שיטה ותיקה הקיימת מזה שנים רבות בעינות ירדן. אחוז התלמידים אשר מעיד כי שיטה זו היא חיובית ומועילה גבוה מאז יישומה לראשונה.
הערות שוליים

↑  צוותי חינוך, באתר eynotyarden
השרפות בלוס אנג'לס (2025)

| --- | --- |

אחת השרפות בלוס אנג'לס, המכונה: Palisades Fire (אנ')
 תאריך התרחשות:  7 בינואר 2025 
 תאריך התחלה:  7 בינואר 2025 
 תאריך סיום:  31 בינואר 2025 
 משך האסון:  7 בינואר 2025 – 31 בינואר 2025 (25 ימים) 
 הרוגים:  25 (נכון ל־12 בינואר 2025) 
 
השריפות בלוס אנג'לס הן גל ענק של שרפות יער שפרצו במטרופולין של לוס אנג'לס שבקליפורניה החל מ-7 בינואר 2025. זו נחשבת לשרפה המתועדת הקשה ביותר בלוס אנג'לס.
השרפות

השריפות כללו מספר מוקדים מרכזיים, בהם הערים סנטה מוניקה, אלטדנה, סילמר ועוד. הן החריפו בשל היובש ששרר באזור, תנאי בצורת ממושכים ורוחות סנטה אנה שבמקומות מסוימים עלו על 130 קמ"ש. השרפות בשילוב הרוח העוצמתית יצרו תופעה ייחודית שקיבלה את הכינוי טורנדו של אש.
השרפות המשיכו גם ב-9 בינואר מבלי שאנשי כיבוי האש הצליחו להשתלט עליהן ונשיא ארצות הברית ג'ו ביידן הכריז על מצב חירום לאומי.
ב-22 בינואר התחדשו השרפות, ובעקבותיהן פונו 19,000 תושבים ו-15,000 נוספים נמצאים תחת אזהרת פינוי.
נזקים בנפש וברכוש

השריפות בלוס אנג'לס צפויות להיחשב לאסון הטבע היקר ביותר בהיסטוריה של ארצות הברית.
נכון ל-17 בינואר, כתוצאה מהשריפות נהרגו 28 אנשים (ביניהם הבמאי דייוויד לינץ'), נשרפו יותר מ-13,000 מבנים, ויותר מ-180,000 בני אדם נאלצו להתפנות מבתיהם. הנזק הישיר מוערך בכ-150 מיליארד דולר.
ב-7 בינואר, אזור פסיפיק פליסיידס בלוס אנג'לס הפך לאזור שנפגע בצורה קשה משריפה שנגרמה על ידי רוחות במהירות של 80 מייל לשעה. השריפה התפשטה במהירות עקב רוחות חזקות שהעיפו גיצים קטנים, אשר גרמו לנזקים נרחבים בכל האזור ופגעה בקהילה שהיוותה בית לעובדים בתעשיית הבידור, כולל מפיקים, שחקנים ועובדי תעשייה נוספים. השריפות השביתו באופן פתאומי הפקות והובילו לסגירת אולפנים כגון יוניברסל, וורנר ודיסני, סגירה זמנית של פארק יוניברסל בהוליווד וגרמו לביטול פרמיירות ואירועים שונים בתעשיית הבידור, כולל דחייה של הכרזת מועמדויות האוסקר לשנת 2024.
הוועד האולימפי הבינלאומי (IOC) הביע חשש מפני האפשרות שאולימפיאדת לוס אנג'לס 2028 לא תוכל להתקיים בעיר כמתוכנן, הן בשל נזקי השרפות והן בשל העלות הכלכלית הכבדה של שיקום העיר מהן.
הערות שוליים

↑  חדשות חוץ, השריפה ההרסנית אי-פעם בלוס אנג'לס: חמישה נהרגו, האש הגיעה גם להוליווד, באתר כלכליסט, 9 בינואר 2025
↑  חני לוין, שריפת הענק בלוס אנג'לס: 'טורנדו אש' בשכונת היוקרה, באתר בחדרי חרדים, 11 בינואר 2025
↑  סוכנויות הידיעות, השריפה ההרסנית אי-פעם בלוס אנג'לס: 5 נהרגו, האש הגיעה גם להוליווד | תיעוד מהלוויין, באתר ynet, 9 בינואר 2025
↑  מעריב אונליין, ‏לוס אנג'לס עדיין עולה בלהבות: 5 הרוגים ונזק אדיר בעיר | תיעוד, באתר מעריב אונליין, 9 בינואר 2025
↑  דיווח בארה"ב: שריפת ענק נוספת פרצה בלוס אנג'לס, תושבים התבקשו להתפנות, באתר ישראל היום, 22 בינואר 2025
1 2  Cynthia Littleton, What Hollywood Lost in the Fires, Variety, ‏2025-01-13 (באנגלית אמריקאית)
↑  אורן אהרוני, האש האולימפית: השריפות בלוס אנג'לס מהוות איום ממשי על המשחקים ב-2028, באתר ישראל היום, 11 בינואר 2025
חוק הגנת החולה וטיפול בר השגה

| --- | --- |

 פרטי החוק
 מדינה:  ארצות הברית 
 כינוי:  אובמה-קֶר
 גוף מחוקק:  הקונגרס ה-111 של ארצות הברית
 שטחים שעליהם חל החוק:  ארצות הברית 
 תאריך תחולה:  23 במרץ 2010
 חקיקה מחזקת ל:  מדיקר
 
הנשיא ברק אובמה, סגן הנשיא ג'ו ביידן ואנשי הצוות של הבית הלבן בעת קבלת הידיעה על כך שהצעת החוק אושרה בבית הנבחרים ב-21 במרץ 2010
אובמה חותם על החוק בבית הלבן, לאחר אישורו בקונגרס
חוק הגנת החולה וטיפול בר השגה (באנגלית: Patient Protection and Affordable Care Act), הידוע בכינויו אובמה-קֶר (Obamacare), הוא חוק שנועד להסדיר מתן שירותי בריאות לתושבי ארצות הברית.
החוק התמקד בשני פנים של העניין: מחד הוא מנסה להוריד את מספר האמריקנים שאינם מבוטחים, בעיקר על ידי חיוב מעסיקים גדולים להעניק ביטוח בריאות לעובדיהם, ומאידך למנוע מקופות החולים לפגוע במבוטחיהן ולהתחמק מכיסוי עקב החלפת מקום העבודה דרכו הם מבוטחים, או עקב טענות חברות הביטוח שהטיפולים נובעים ממצב בריאותי שקדם לתחילת הביטוח. החוק אושר בבית הנבחרים ב-21 במרץ 2010. נשיא ארצות הברית ברק אובמה חתם על החוק למחרת.
לאחר שנבחר דונלד טראמפ לנשיאות הוא פעל לביטול החוק בהתאם להבטחות המפלגה הרפובליקנית בקמפיין הבחירות. ב-4 במאי 2017 אישר בית הנבחרים תוכנית חדשה שגיבש הנשיא טראמפ המבטלת את האובמה-קר, אך תוכנית זו לא אושרה בסנאט והחוק נשאר בתוקף.
תהליך החקיקה > רקע

אחת ההבטחות הבולטות בקמפיין של אובמה לנשיאות הייתה ההבטחה לחוקק, אחרי ניסיונות כושלים רבים מאז ימי תאודור רוזוולט, רפורמה בתחום ביטוח הבריאות, שתמנע את המצב בו כ-50 מיליוני אמריקנים אינם מבוטחים, תמנע מאמריקנים שמבוטחים לאבד את ביטוח הבריאות שלהם עקב החלפת מקום העבודה דרכו הם מבוטחים או עקב טענות חברות הביטוח שהטיפולים נובעים ממצב בריאותי שקדם לתחילת הביטוח, ותמתן את הגידול בהוצאות על בריאות.
אובמה הציב את הרפורמה בביטוח הבריאות בראש סדר העדיפויות החקיקתי של ממשלו, אך בניגוד לניסיון של ממשל קלינטון להציג לקונגרס תוכנית מפורטת לרפורמה במערכת הבריאות, שהסתיים בכישלון, העביר אובמה את מלאכת הכנת התוכנית המפורטת לקונגרס, כשהוא פירט רק עקרונות כלליים שהוא מצפה לראות בתוכנית: תוכנית שתתבסס על המערכת הקיימת ולא תכריח אף מבוטח לוותר על הביטוח הנוכחי שלו, שתבטיח כיסוי לכל האזרחים, שתמנע הפסקת הביטוח ושלא תגדיל את הגירעון. על מנת לקדם את התוכנית ערך אובמה כינוסים ציבוריים ודיונים פומביים, הקדיש לרפורמה רבים מנאומיו, ואף ערך מסיבת עיתונאים מיוחדת בבית הלבן בשעות הפריים טיים. שיא המאמץ הציבורי היה בנאום מיוחד בפני שני בתי הקונגרס ב-9 בספטמבר 2009.
תהליך החקיקה > ממשל טראמפ

הרפובליקנים בקונגרס המשיכו להתנגד לחוק, ועד פברואר 2016 הם ניסו לבטל את כולו או חלקים ממנו יותר מ-60 פעמים.
ההבטחה לבטל את החוק ולהחליפו הייתה חלק מהותי בקמפיין של דונלד טראמפ לקראת הבחירות לנשיאות ארצות הברית 2016. מיד לאחר השבעתו לנשיאות, חתם טראמפ על צו נשיאותי בו הוא הורה להשעות את כל הסעיפים בתוכנית המהווים נטל פיננסי על מדינות, חברות או אנשים פרטיים. השפעתו העיקרית של הצו, שבוטל ב-28 בינואר 2021 על ידי ג'ו ביידן, הייתה סמלית, וייתכן שבעקבותיו הכריז ה-IRS, בפברואר אותה שנה, שאזרחים לא יידרשו להצהיר בטפסי המס שהם מגישים בכל שנה האם הם רכשו ביטוח בריאות או לא.
במרץ 2017 הציג יושב ראש בית הנבחרים פול ראיין תוכנית לביטול והחלפת אובמה-קר, שכללה חקיקת תיקונים לחוק, ללא ביטולו הגמור, ביטול סעיפים מרכזיים דרך צווים נשיאותיים והצעות לחקיקה עתידית בנושא. ב-4 במאי 2017 הצביע בית הנבחרים של ארצות הברית בעד ביטול החוק, ובמקומו אישר את תוכנית הבריאות החדשה של הנשיא טראמפ, אך הסנאט לא אישר אף אחת מההצעות החלופיות שהציעה המפלגה הרפובליקנית בשל התנגדות 3 סנטורים רפובליקאים: סוזן קולינס, ליסה מרקאוסקי וג'ון מקיין.
בדצמבר 2017 חתם טראמפ על חוק שבמסגרתו קוצצו מיסים שונים. בין השאר, החוק הוריד את סכום הקנס לאזרחים שיבחרו לא לרכוש ביטוח בריאות ל-0. החוק ביטל את החובה לרכוש ביטוח באופן מעשי, על אף שהיא נותרה באופן רשמי חלק מהחוק.
עיקרי החוק

החוק כולל עשרה פרקים ("Titles"). כל הפרקים, מלבד פרק 8 שבוטל, יושמו באופן מלא או חלקי.
עיקרי החוק > פרק שני: תפקידן של תוכניות ציבוריות

כותרתו של הפרק השני היא "Role of Public Programs", והוא כולל הוראות שמטרתן להרחיב תוכניות ביטוח ציבוריות, בעיקר מדיקייד (אנ'), תוכנית שמנוהלת דרך המדינות השונות, במימון חלקי של הממשל הפדרלי, ואשר מטרתה לסייע לאנשים בעלי הכנסה נמוכה. עלות יישום חלק זה היא 459 מיליארד דולר והוא כולל הכנסות לממשל הפדרלי בסך 53 מיליארד דולר.
לפני שנכנס החוק לתוקף, רק אנשים בקבוצות מסוימות, כגון אנשים מבוגרים, נכים, הורים עם הכנסה נמוכה מאוד ונשים בהריון היו יכולים להירשם למידקייד. תת-הפרק הראשון מאפשר למדינות לבחור להצטרף לתוכנית מדיקייד מורחבת שמרחיבה את הזכאות למדיקייד. תוכנית מדיקייד המורחבת מאפשרת לכל אדם שהכנסתו היא מתחת ל-138% מקו העוני הפדרלי (הכנסה שנתית של 17,609 דולר, נכון לשנת 2020) להירשם. החוק מפרט גם את אופן חישוב הזכאות ואוסר על המדינות להתייחס לבעלות על נכסים לצורך חישוב הזכאות. החוק קבע גם השתתפות רחבה יותר של הממש הפדרלי במימון התוכנית, ונקבע בו שבין השנים 2014–2016 הממשל הפדרלי ישלם 100% מההוצאות על נרשמים שלא היו זכאים להשתתף בתוכנית קודם לכן.
החוק קבע במקור שמדינות שלא יבחרו להשתתף בתוכנית המדיקייד המורחבת יאבדו את האפשרות להשתתף בתוכנית מדיקייד, גם בתנאי התוכנית שהיו קיימים לפני שעבר החוק. מטרת הוראה זו הייתה לחייב באופן מעשי את כל המדינות להצטרף, מתוך הנחה שפוליטיקאים בכל המדינות יימנעו מלקבל החלטה שתגרום לאנשים רבים לאבד את יכולתם להשתתף בתוכנית או לאבד את המימון הפדרלי שהוצע כחלק מהתוכנית. עם זאת, בית המשפט העליון קבע בשנת 2012 שהוראה זו אינה חוקתית. כתוצאה מהחלטה זו, תוכנית מדיקייד המורחבת לא מוצעת בכל המדינות, ונכון לשנת 2021, שתים-עשרה מדינות לא משתתפות בה.
בנוסף למדיקייד, החוק כלל גם הארכה עד 2015 של תוכנית CHIP‏ (Children's Health Insurance Program), תוכנית שמטרתה לסייע לילדים במשפחות שהכנסתן נמוכה אך אינה נמוכה מספיק כדי להשתתף במדיקייד. בשנת 2015 התוכנית הוארכה שוב עד 2017. תוקף התוכנית פג בסוף ספטמבר 2017, אך בשנת 2018 התוכנית הוארכה עד שנת 2027.
החוק כלל מספר שינויים בתוכניות מדיקייד ו-CHIP, כגון פישוט של תהליך הרישום וכיסוי של מרכזי לידה עצמאיים במסגרת התוכנית, מתן רשות למדינות להרחיב את התוכניות בדרכים מסוימות, הגדלת החזרים על תרופות מרשם וביטול החרגה של תרופות מסוימות מהתוכנית.
עיקרי החוק > פרק שלישי: שיפור האיכות והיעילות של שירותי הבריאות

כותרתו של החלק השלישי היא "Improving the Quality and Efficiency of Health Care" ומטרתו היא לשפר את איכות שירותי הבריאות, או לפחות לא לפגוע בו, תוך הפחתת ההוצאות של הממשל הפדרלי. הוא כולל הוצאות בסך 54 מיליארד דולר. משרד התקציבים של הקונגרס (CBO) העריך שבשנים 2010–2019 ההוראות שכלולות בחלק זה יובילו לחיסכון של 290 מיליארד דולר. חלק זה כולל גם רפורמה בתוכנית המדיקר, שייעודה הוא תמיכה באזרחים בגיל 65 ומעלה ותוכנית לתמיכה בקהילות שאינן קרובות למרכזים עירוניים.